Simona Halep explică rețeta pentru succesul în tenis. Mulți copii ar putea ajunge ca ea.
Simona Halep a câştigat turneul de la Wimbledon în urmă cu fix 1 an, pe 13 iulie 2019. Halep a învins-o pe Serena Williams în 56 de minute. Numărul 2 mondial oferă sfaturi părinţilor care vor să îşi îndrume copiii spre tenis.
La 28 de ani, Simona Halep se poate lăuda cu performanţe uriaşe în tenis. A câştigat turneul de la Roland Garros şi este deţinătoarea trofeului la Wimbledon.În urmă cu fix un an, pe 13 iulie 2019, Halep o învingea pe Serena Williams în finala Openului englez în mai puţin de o oră.Halep a reuşit cele mai mari performanţe din tenisul feminin pentru România şi speră să vadă copii care îi calcă pe urme.Într-un interviu cu Raluca Olaru, Simona Halep le-a dat sfaturi părinţilor care vor să îşi vadă copiii campioni în tenis. "Nu există şi nu ar trebui să existe presiune asupra copilului la 10 – 11 sau 12 ani. Este exclus.Copiii trebuie să se ţină de program, din punctul meu de vedere. (…) Am senzaţia că dacă faci totul ca la carte, deşi eu nu sunt o persoană care face totul ca la carte, dar să fii serios, să mergi la antrenament, să dai atenţia necesară, să te dedici total acestui sport.Mi se pare imposibil să nu ajungi nu ştiu… dacă numărul 1 sau numărul 5, dar să ajungi jucător de tenis profesionist 100% reuşeşti", spune Simona Halep.